|  |  |
| --- | --- |
| **PREDMET:** | Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada |
| **PRAVNI TEMELJ:** | Na temelju članka 31. stavka 5. Zakona o poljoprivrednom zemljištu (Narodne novine, broj 20/18, 115/18 i 98/19), Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad (Službeni glasnik Grada Ivanić-Grada, broj 03/19) na koji je Ministarstvo poljoprivrede dalo suglasnost KLASA: 945-01/18-01/670, URBROJ: 525-07/1790-19-7 od 12. travnja 2019. godine i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada na svojoj 18. sjednici održanoj dana 28. ožujka 2019. donijelo je Program raspolaganja poljoprivrednim zemljištem u vlasništvu Republike Hrvatske na području Grada Ivanić-Grada ("Službeni glasnik Grada Ivanić-Grada", broj 03/19), u daljnjem tekstu: Program. Sukladno odredbama Zakona o poljoprivrednom zemljištu ("Narodne novine", broj 20/18, 115/18 i 98/19) Ministarstvo poljoprivrede je na navedeni Program dana 12. travnja 2019. godine dalo Suglasnost KLASA: 945-01/18-01/670, URBROJ: 525-07/1790-19-7.

Člankom 29. stavak 1. Zakona o poljoprivrednom zemljištu propisano je da se poljoprivrednim zemljištem u vlasništvu Republike Hrvatske raspolaže na temelju Programa raspolaganjem poljoprivrednim zemljištem. S obzirom na ispunjene zakonske preduvjete, Grad Ivanić-Grad pristupio je pripremi raspisivanja natječaja za zakup na 25 godina. Poljoprivredno zemljište koje je Programom predviđeno za zakup, daje se u zakup na rok od 25 godina s mogućnošću produljenja za isto razdoblje.

Člankom 31. stavak 5. Zakona o poljoprivrednom zemljištu propisano je da Odluku o raspisivanju javnog natječaja donosi Gradsko vijeće Grada Ivanić-Grada, o čemu je Grad Ivanić-Grad dužan obavijestiti Zagrebačku županiju i Ministarstvo poljoprivrede. Nastavno na navedeno, Upravni odjel za komunalno gospodarstvo, prostorno planiranje, gospodarstvo i poljoprivredu, sukladno propisanoj proceduri izradio je prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada te sam tekst natječaja koji je sastavni dio Odluke.

Prijedlogom predmetne Odluke pristupa se raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada za ukupno 480,3661 hektara na rok od 25 godina.

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/18).

Javni natječaj objavit će se na oglasnoj ploči i mrežnoj stranici Grada Ivanić-Grada u trajanju od 30 dana.

Odluku o izboru najpovoljnije ponude donosi Gradsko vijeće Grada Ivanić-Grada na prijedlog Povjerenstva za zakup poljoprivrednog zemljišta u vlasništvu države na području Grada Ivanić-Grada uz prethodno mišljenje Zagrebačke županije i suglasnost Ministarstva poljoprivrede.

Slijedom navedenog, predlaže se Gradskom vijeću Grada Ivanić-Grada donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada.